**III. OBRAZLOŽENJE IZMJENA I DOPUNA PRORAČUNA OPĆINE LOVRAN ZA 2023. GODINU**

Na temelju članka 45. Zakona o proračunu (Narodne novine 144/21) općinski načelnik utvrđuje prijedlog izmjena i dopuna Proračuna Općine Lovran za 2023.godinu i projekcija proračuna za 2024. i 2025. godinu („Službene novine Općine Lovran 19/22), dalje u tekstu Proračun i podnosi ga predstavničkom tijelu na donošenje.

Izmjenama i dopunama Proračuna mijenja se isključivo plan za 2023. godinu, a sastoji se od

1. Općeg i posebnog dijela Proračuna i

2. Obrazloženja izmjena i dopuna Proračuna.

**Obrazloženje** izmjena i dopuna Proračuna sastoji se od:

1. Obrazloženja općeg dijela proračuna i

2. Obrazloženja posebnog dijela proračuna.

**1.1. Obrazloženja općeg dijela Proračuna**

Sastoji se od obrazloženja prihoda i rashoda, primitaka i izdataka i obrazloženja prenesenog viška proračuna Općine Lovran.

**1.1.1. Obrazloženje prihoda i rashoda, primitaka i izdataka**

* + - 1. **Prihodi poslovanja**

**61 - Prihodi od poreza**

Planirano je povećanje prihoda od poreza za 38.549,58 eura od toga, planirano je povećanje povrata poreza na dohodak po godišnjoj poreznoj prijavi za -20.529,00 eura s temelja obavijesti Porezne uprave o iznosu planiranog povrata te je planirano povećanje prihoda od poreza na promet nekretnina u iznosu 59.078,58 eura, s temelja izvršenja tog prihoda u prethodnom razdoblju.

**63 – Pomoći iz inozemstva i od subjekata unutar općeg proračuna**

Planirano je povećanje prihoda od pomoći u iznosu 124.015,43 eura, povećanje je planirano iz sljedećih izvora:

**Tekuće pomoći proračunu iz drugih proračuna**, planirano je povećanje tekućih pomoći u iznosu 56.443,00 eura, od toga planirano je:

- smanjenje pomoći iz Državnog proračuna RH s osnove kompenzacijskih mjera, u iznosu -6.636,00 eura,

- povećanje pomoći iz Državnog proračuna RH, s osnove poticaja za dobrovoljno funkcionalno spajanje jedinica lokalne samouprave, za zajedničku ustanovu Gradska knjižnica i čitaonica Viktor Car Emin, primljena je pomoć u iznosu 9.651,00 eura, a za zajedničku ustanovu Dječji vrtić Opatija, primljena je pomoć u iznosu 53.268,00 eura. Primljene pomoći namijenjene su za poslove zaštite od požara odnosno djelatnost Javne vatrogasne postrojbe Opatija.

- planirano je povećanje pomoći iz Proračuna PGŽ, za provedbu izbora za nacionalne manjine, u iznosu 160,00 eura.

**Kapitalne pomoći od izvanproračunskih korisnika,** planirano je povećanje prihoda od kapitalnih pomoći u iznosu 61.599,91 eura, ukupno je planirana pomoć u iznosu 122.121,91 eura, od toga:

- prihod u iznosu 75.828,00 eura, za potrebe realizacije Kapitalnog projekata uređenje rekreacijske staze Kamenjar,

- prihod u iznosu 15.000,00 eura, za potrebe realizacije Kapitalnog projekata Uređenje dječjih igrališta i

- prihod u iznosu 31.293,91 eura, a za potrebe uređenja Dječjeg igrališta Školarovo, ovaj kapitalni projekt realiziran je ranijim razdobljima pa se planira realizacija pomoći za potrebe pokrića manjka prihoda koji nastao na tom projektu.

**Pomoći temeljem prijenosa EU sredstava**

Planirano je povećanje prihoda od kapitalnih pomoći iz Državnog proračuna, temeljem prijenosa EU sredstava, za potrebe Projekta Lantina, u iznosu 5.972,52 eura. Na ovom projektu realizirani su rashod u 2022.g. a nisu realizirani planirani prihodi od pomoći iz Državnog proračuna pa se planirani iznos odnosi na pokriće manjka prihoda koji je nastao tijekom 2022. godine.

**65 – Prihodi od upravnih i administrativnih pristoji, pristojbi po posebnim propisima i naknada**

Planirano je povećanje prihoda od komunalne naknade u iznosu 45.000,00 eura.

**66 – Prihodi od prodaje proizvoda i robe te pruženih usluga i prihodi od donacija**

Planiran je prihod od kapitalnih donacija u iznosu 478.153,00 eura, kapitalna donacija u cijelosti se planira namijeniti za izgradnju nerazvrstane ceste: Nerazvrstana cesta 138.

* + - 1. **Prihodi od prodaje nefinancijske imovine**

Prihodi od prodaje nefinancijske imovine, planirano je povećanje prihod u iznosu 329.559,86 eura.

**71 – Prihodi od prodaje neproizvedene dugotrajne imovine**

**Prihodi od prodaje zemljišta**

Zemljište, prihod od prodaje zemljišta, planirano je povećanje prihoda od prodaje zemljišta u iznosu 329.559,86 eura, planira se prodaja i zamjena građevinskog zemljišta.

* + - 1. **Rashodi poslovanja**

**Rashodi poslovanja,** planirano je povećanje rashoda poslovanja u iznosu 51.355,39 eura.

**32 – Materijalni rashodi**

Materijalni rashodi, planirano je povećanje rashoda u iznosu 97.087,00 eura, povećanje i smanjenje rashoda planirano je na sljedećim vrstama rashoda:

- **rashodi za materijal i energiju**, planirano je smanjenje rashoda u iznosu 16.711,00 eura, od toga planirano je povećanje rashoda za uredski materijal u iznosu 2.000,00 eura i smanjenje rashoda za električnu energiju u iznosu 18.711,00 eura.

- **rashodi za usluge**, planirano je povećanje rashoda u iznosu 105.298,00 eura, od toga:

- planirano je povećanje rashoda za usluge održavanja zelenih površina – parkovi i ostale zelene površine, u iznosu 63.900,00 eura te usluga za čišćenje javnih površina u iznosu 25.000,00 eura,

- planirano je povećanje rashoda za usluge promidžbe i informiranja, u iznosu 4.500,00 eura, od toga za usluge promidžbe redovnih aktivnost u iznosu 2.000,00 eura i za usluge promidžbe na Projektu Kuća lovranskega guc-a u iznosu 2.500,00 eura,

- planirano je povećanje rashoda za intelektualne i osobne usluge u iznosu 6.287,00 eura, a odnosi se na rashode za usluge pisanja članaka u Lovranskom listu.

- planirano je povećanje rashoda za računalne usluge u iznosu 3.074,00 eura, jer su povećane cijene računalnih usluga,

- planirano je povećanje rashoda na ostalim uslugama u iznosu 2.537,00 eura, a rashod se odnosi na grafičke usluge za potrebe izdavanja Lovranskog lista.

**- ostali nespomenuti rashodi poslovanja**, planirano je povećanje rashoda u iznos 8.500,00 eura, od toga:

- planirano je povećanje rashoda za premije osiguranja imovine u iznosu 2.000,00 eura i

- planirano je povećanje rashoda na Programu – nacionalne manjine, za provedbu izbora za nacionalne manjine u iznosu 5.000,00 eura i za aktivnosti Vijeća talijanske nacionalne manjine u iznosu 1.500,00 eura.

**35 – Subvencije**

Planirano je povećanje rashoda u iznosu 30.400,00 eura, a odnosi se u cijelosti na se na subvenciju komunalnom društvu Autotrolej d.o.o. Rijeka, za prijevoz putnika u javnom prijevozu na području Općine Lovran.

**36 – Pomoći dane u inozemstvo i unutar općeg proračuna**

**Pomoći unutar općeg proračuna,** planirano je smanjenje rashoda u iznosu -83.961,00 eura,

**Kapitalne pomoći** unutar općeg proračuna, planirano je smanjenje kapitalnih pomoći u iznosu

 -83.961,00 eura, u cijelosti se odnosi na smanjenje rashoda za kapitalnu pomoć Općini Matulji namijenjenoj sanaciji odlagališta Osojnica jer je financiranje projekta u cijelosti realizirano u 2022. godini.

**Pomoći proračunskim korisnicima drugih proračuna**, planirano je povećanje rashoda u iznosu 11.147,00 eura,

**Tekuće pomoći** proračunskim korisnicima drugih proračuna, planirano je povećanje rashoda u iznosu 11.147,00 eura, kako slijedi:

Za potrebe proračunskih korisnika Grada Opatije, planirano je davanje pomoći Proračunu Grada Opatije za slijedeće aktivnosti i projekte:

* pomoć Dječjem vrtiću Opatija za aktivnosti koje se odvijaju u Dječjem vrtiću Lovran, u iznosu 8.830,00 eura i
* sredstva za Javnu vatrogasnu postrojbu Opatija, planirano je povećanje rashoda u iznosu 317,00 eura.

Za potrebe proračunskog korisnika Grada Labina, sufinanciranja rada Umjetničke škole Matko Brajša Rašan, Područna škola u Lovranu, planirano je povećanje tekuće pomoći u iznosu 2.000,00 eura.

**38 – Ostali rashodi**

**Ostali rashodi**, planirano je smanjenje rashoda za kapitalne pomoći u iznosu 3.318,00 eura, smanjenje se u cijelosti planira na Aktivnosti – Kapitalna pomoć trgovačkom društvu Žičara Učka d.o.o. jer je pomoć realizirana u 2022. godini.

* + - 1. **Rashodi za nabavu nefinancijske imovine**

**Rashodi za nabavu nefinancijske imovine**, planirano je povećanje rashoda u iznosu 801.458,80 eura,

**42 – Rashodi za nabavu proizvedene dugotrajne imovine**

**Građevinski objekti**, planira se povećanje rashoda za građevinske objekte u iznosu 801.458,26 eura, od toga povećani su rashodi za poslovne objekte (Novi društveni dom), u iznosu 268.213,26 eura, povećani rashodi za izgradnju nerazvrstanih cesta u iznosu 478.153,00 te su povećani rashodi za ostale građevinske objekte u iznosu 55.092,00 eura, a povećanje i smanjenje planirano je na:

- Programu izgradnje nerazvrstanih cesta,

 - Nerazvrstana cesta 138, u iznosu 478.153,00 eura,

- Programu uređenja javnih površina,

- Uređenje parka Komušćak, planirano je smanjenje rashoda u iznosu -10.618,00 eura,

- Uređenje rekreacijske staze Kamenjar, planirano je povećanje rashoda u iznosu 19.000,00

eura,

- Uređenje parka hrvatskih branitelja, planirano je povećanje rashoda u iznosu 10.618,00 eura,

- Uređenje dječjih igrališta, planirano je povećanje rashoda u iznosu 6.092,00 eura

Programu stambeni i poslovni prostori,

 - Novi društveni dom, planirano je povećanje rashoda u iznosu 268.213,26 eura,

 - Uređenje školskih igrališta, planiran je kapitalni projekt u iznosu 30.000,00 eura

* + 1. **Obrazloženja prenesenog viška proračuna Općine Lovran**

**92 – Rezultat poslovanja**

U Proračunu za 2023. godinu planiran je višak prihoda u iznosu 935.593,00 eura, izmjenama Proračuna planirano je smanjenje viška prihoda u iznos 162.464,61 eura, pa planirani višak prihoda iznosi 773.128,39 eura.

Odlukom o raspodjeli rezultata Općine Lovran za 2022. godinu, koja je usvojena na sjednici Općinskog vijeća održanoj 11. svibnja 2023. godine, utvrđen je rezultat za 2022. godinu, višak prihoda i primitaka u iznosu 5.825.135,84 kn / 773.128,39 eura, koji se sastoji od:

1. Viška prihoda od nefinancijske imovine, u iznosu 1.197.548,69 kn / 158.942,03 eura, kako slijedi:

- viška prihoda od nefinancijske imovine, kojeg čine sredstva komunalnog doprinosa, u iznosu 1.929.284,23 kn / 256.060,02 eura,

- viška prihoda od nefinancijske imovine, kojeg čine prihodi od kapitalnih pomoći iz Državnog proračuna temeljem prijenosa EU sredstava, u iznosu 1.741.828,00 kn / 231.180,30 eura,

- manjka prihoda od kapitalnih pomoći iz Državnog proračuna temeljem prijenosa EU sredstava (projekt Lantina), u iznosu -45.000,00 kn / 5.972,52 eura i

- manjka prihoda od nefinancijske imovine kojeg čine prihodi od prodaje nefinancijske imovine, u iznosu -2.428.563,54 kn / 322.325,77 eura.

2. Viška prihoda poslovanja, u iznosu 4.627.587,15 kn / 614.186,36 eura, kako slijedi:

- viška prihoda poslovanja, kojeg čine sredstva spomeničke rente, u iznosu 67.368,91 kn / 8.941,39 eura,

- viška prihoda poslovanja, prihoda od općih prihoda i primitaka, u iznosu 4.936.218,24 kn / 655.148,75 eura i

- manjka prihoda poslovanja, prihoda od kapitalnih pomoći, u iznosu -376.000,00 kn / 49.903,78 eura.

**1. 2. Obrazloženja posebnog dijela proračuna**

Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Obrazloženje posebnog dijela proračuna sastoji se od:

- obrazloženja rashoda i izdatakaproračuna prema organizacijskoj klasifikaciji i

- obrazloženja rashoda i izdataka proračuna prema programskoj klasifikaciji

**1.2.1. Obrazloženje rashoda i izdataka proračuna prema organizacijskoj klasifikaciji**

**Rashodi i izdaci proračuna** prema organizacijskoj klasifikaciji daje pregled plana proračuna po razdjelima i glavama, a iz kojeg je vidljivo da su ukupni rashodi povećani u iznosu 852.813,26 eura, planirani kroz tri razdjela, kako slijedi:

1. Razdjel 010 PREDSTAVNIČKA I IZVRŠNA TIJELA, koji se sastoji od tri glave:

 01005 AKTIVNOSTI OPĆINSKOG VIJEĆA

 01010 AKTIVNOSTI OPĆINSKOG NAČELNIKA

01015 MJESNI ODBORI

2. Razdjel 030 UPRAVNI ODJEL ZA DRUŠTVENE DJELATNOSTI, FINANCIJE I PRORAČUN, koji se sastoji od glave:

 03005 Upravni odjel za društvene djelatnosti, financije i proračun,

3. Razdjel 040 UPRAVNI ODJEL ZA KOMUNALNI SUSTAV I PROSTORNO PLANIRANJE

koji se sastoji od glave:

 04005 Upravni odjel za komunalni sustav i prostorno planiranje

**1.2.2. Obrazloženje rashoda i izdataka proračuna prema programskoj klasifikaciji**

**1.2.2.1. Razdjel 010 PREDSTAVNIČKA I IZVRŠNA TIJELA**

**Glava 01005 AKTIVNOSTI OPĆINSKOG VIJEĆA**

Mijenjaju se sljedeći programi i aktivnosti:

**Program: 1001 Nacionalne manjine, sačinjavaju ga sljedeće aktivnosti:**

**A501151 Vijeće talijanske nacionalne manjine**

**A501052 Izbori za nacionalne manjine**

**Opis programa:** Aktivnost - Vijeće talijanske nacionalne manjine, planiraju se aktivnosti u svezi programom rada talijanske nacionalne manjine čije vijeće će se konstituirati po provedenim izborima za nacionalne manjine održanim 07. svibnja 2023.g.

**Aktivnost -** Izbori za nacionalne manjine planirana su sredstva za provedbu izbora za članove vijeća i predstavnike nacionalnih manjina koji su održani 07. svibnja 2023.g.

**Cilj:** Osiguranje rada predstavničkog i ostalih tijela, kvalitetna provedba izbora, sudjelovanje talijanske nacionalne manjine u javnom životu Općine Lovran.

**Pokazatelj uspješnosti:** Provedeni izbori bez ponavljanja po biračkim mjestima, broj provedenih aktivnosti Vijeća talijanske nacionalne manjine.

**Glava 01010 AKTIVNOSTI OPĆINSKOG NAČELNIKA**

Mijenjaju se sljedeći programi i aktivnosti:

**Program: 1002 Izvršno tijelo**

Unutar programa Izvršno tijelo predlaže se povećanje na aktivnosti promidžba općine i informiranje za iznos od 2.000,00 EUR za usluge revne promidžbe i informiranja uslijed povećanja cijena objave oglasa i obavijesti, kao i većeg broja objava.

**1.2.2.2. Razdjel 030 - UPRAVNI ODJEL ZA DRUŠTVENE DJELATNOSTI, FINANCIJE I PRORAČUN**

**Glava 03005 Upravni odjel za društvene djelatnosti, financije i proračun**

Mijenjaju se sljedeći programi i aktivnosti:

**Program: 2000 Predškolski odgoj i školstvo**

U okviru Programa-predškolski odgoj i školstvo predlaže se povećanje na aktivnosti Sufinanciranje umjetničke škole Matka Brajše Rašana za iznos od 2.000,00 EUR, zbog povećanja troškova zakupa poslovnih prostora u školi Viktora Cara Emina te na aktivnosti Sufinanciranje dječjeg vrtića na području Općine Lovran za iznos od 8.830,00 EUR zbog povećanja prava iz kolektivnog ugovora za zaposlenike Dječjeg vrtića Opatija**.**

**Program: 2001 Kultura**

U okviru Programa-Kultura na aktivnosti izdavanja Lovranskog lista, predlaže se povećanje za iznos od 8.824,00 EUR zbog povećanja troškova pripreme, tiska, marketinga i distribucije te naknada po ugovoru o djelu.

**Program: 3000 Poslovanje općinske uprave**

U okviru Programa-poslovanje općinske uprave, na aktivnosti poslovanje općinske uprave predlaže se povećanje rashoda za energiju za iznos od 2.000,00 EUR zbog povećanja cijena te rashoda za računalne usluge za iznos od 3.074,00 EUR potrebe nabave i održavanja aplikacije transparentnost sukladno zakonu i postojećih ugovorenih aplikacija.

**1.2.2.3. Razdjel 040 - UPRAVNI ODJEL ZA KOMUNALNI SUSTAV I PROSTORNO**

 **PLANIRANJE**

**Glava 04005 UPRAVNI ODJEL ZA KOMUNALNI SUSTAV I PROSTORNO PLANIRANJE**

**Program 5001 Tekuće održavanje komunalne infrastrukture**

Unutar programa Tekuće održavanje komunalne infrastrukture predlaže se povećanje sredstava u ukupnom iznosu 70.189,00 kao rezultat sljedećih izmjena:

* Aktivnost: Održavanje čistoće javnih površina – predlaže se povećanje sredstava za 25.000 radi povećanja cijene usluge proizašle iz novog kolektivnog ugovora zaposlenih u komunalnom društvu Komunalac d.o.o.
* Aktivnost: Održavanje javne rasvjete – predlaže se smanjenje sredstava za 18.711 budući je odlukom Vlade Republike Hrvatske produženo razdoblje fiksne cijene električne energije do rujna 2023.g. na iznos ispod tržišne cijene.
* Aktivnost: Održavanje zelenih površina - parkovi i ostale zelene površine – predlaže se povećanje sredstava za 63.900 radi značajnog rasta cijena sirovina i pojave potrebe pojačanog izvanrednog krečenja, čišćenja i održavanja zelenih površina uzrokovanog pojavom divljih životinja na području Školarova.

**Program: 5003 Nerazvrstane ceste**

Unutar programa Nerazvrstane ceste planira se povećanje sredstava u iznosu 478.153 radi novog kapitalnog projekta K505386 Nerazvrstana cesta 138. Općinsko vijeće Općine Lovran dalo je suglasnost za sklapanje ugovora o izgradnji komunalne infrastrukture, nerazvrstane ceste na lokaciji iznad Plodina. Predmetna nerazvrstana cesta biti će u potpunosti financirana od strane investitora te prenesena u vlasništvo Općine Lovran kao kapitalna donacija.

**Program 5004 Uređenje javnih površina**

Unutar programa Uređenje javnih površina planira se povećanje sredstava u iznosu od 25.092 kao rezultat sljedećih izmjena:

* Kapitalni projekt: Uređenje Parka Komušćak – sredstva se umanjuju za 10.618 te se ista aktivnost planira u projekciji za iduće razdoblje
* Kapitalni projekt: Uređenje rekreacijske staze Kamenjar – sredstva se povećavaju za 19.000 uslijed povećanja dostupnih sredstava u okviru natječaja LAG Terra Liburna
* Kapitalni projekt: Uređenje parka hrvatskih branitelja – sredstva se povećavaju za 10.618, a rezultat je promjene terminskog plana izvođenja radova na uređenju parkirnih površina. Ovom izmjenom se planirana sredstva za uređenje Parka Komušćak prenamjenjuju za uređenje Parka branitelja
* Kapitalni projekt: Uređenje dječjih igrališta – unutar aktivnosti se predlaže povećanje sredstava za 6.092. Unutar aktivnost planiraju se sredstva za uređenje i opremanje dječjeg igrališta na Ciperi, putem sredstava na natječaju LAG Terra Libruna, dok se ranije planirana sredstva namijenjena uređenju igrališta planiraju u okviru novog kapitalnog projekta.

**Program 5009 Gospodarenje otpadom**

U sklopu programaGospodarenje otpadom, predlaže se smanjenje u ukupnom iznosu 79.586 kao rezultat sljedećih promjena:

* Aktivnost: Sanacija odlagališta "Osojnica" – planira se umanjenje sredstava za 83.961 budući se izmjenom proračuna ne planira nastavak aktivnosti u programskom razdoblju.
* Aktivnost: Sufinanciranje troškova upravljanja i održavanja saniranog odlagališta Osojnica – planira se povećanje sredstava za 4.375 radi potrebe dodatnih sredstava za pokriće troškova aktivnosti.

**Program 5010 Javni prijevoz**

U sklopu programa Javni prijevoz planira se povećanje sredstava na aktivnosti Prijevoz putnika u javnom sektoru-KD "Autotrolej" za 26.025 radi povećana sredstava za pokriće dijela gubitka poslovanja definiranih aneksom ugovora.

**Program 5011 Zaštita od požara**

U sklopu programa Zaštita od požara planira se povećanje sredstava za 317 na aktivnosti Sufinanciranje Javne vatrogasne postrojbe Opatija , temeljem izmjena financijskog plana vatrogasne postrojbe.

**Program 5013 Stambeni i poslovni prostori**

U okviru programa Stambeni i poslovni prostori planira se povećanje sredstava u iznosu 302.713,80 kao rezultat sljedećih promjena:

* Aktivnost : Održavanje stambenog i poslovnog prostora – planira se povećanje sredstava od 2.000 radi rasta cijena .
* Kapitalni projekt: Novi Društveni dom – planira se povećanje sredstava od 268.213,26 kao posljedica pojave nepredviđenih vantroškovničkih radova na rekonstrukciji objekta.
* Kapitalni projekt: Uređenje izložbenog prostora "Kuća lovranskega guca" – planira se povećanje sredstava od 2.500 radi izrade video spota radi promocije i vidljivosti projekta, a što je obveza prenesena na projektne partnere u okviru urbane aglomeracije Rijeka.
* Kapitalni projekt: Uređenje školskih igrališta- planira se novi kapitalni projekt u iznosu od 30.000. Po obilasku izvođača radova postavljanja akrilne podloge, utvrđeno je nezadovoljavajuće stanje postojeće podloge školskog igrališta te je potrebno planirati sredstva za sanaciju dijela igrališta i asfaltnog zastora kako bi se akrilna podloga mogla izvesti na odgovarajući način i u skladu s potrebnim standardima sigurnosti.

**Program 5014 Poticanje i razvoj gospodarstva**

U okviru programa Poticanje i razvoj gospodarstva planira se smanjenje sredstava na aktivnosti Kapitalna pomoć trgovačkom društvu Žičara Učka d.o.o. u iznosu 3.318.

Prijedlog izmjena Proračuna upućuje se Općinskom vijeću na razmatranje i usvajanje.

U Lovranu, 01. lipnja 2023.

 Općinski načelnik

 Bojan Simonič,mag. oec.